Ofițerul a comparat situația din oraș cu Avdiivka, de unde ucrainenii s-au retras în februarie deoarece au fost depășiți numeric.
„Nu astăzi sau mâine, desigur, dar totul depinde de rezervele și proviziile noastre”, a spus generalul-maior Vadym Skibitsky într-un interviu pentru The Economist, despre pierderea orașului Ceasiv Iar.
Oficialii ucraineni cred că Rusia vrea să pună mâna pe orașul din estul Ucrainei până pe 9 mai, când rușii sărbătoresc Ziua Victoriei.
Dacă rușii reușesc, unele dintre cele mai mari orașe deținute de Ucraina din regiunea Donețk vor intra în raza de acțiune a artileriei rusești, au declarat ieri analiștii militari de la Black Bird Group, potrivit Sky News.
Martorii au descris atacurile rusești din regiune ca fiind constante și imprevizibile.
(sursa: Mediafax)